ร้านอยู่ฝั่งประตูบางเขน มหาวิทยาลัยแม่โจ้ อยู่ปากซอยบ้านสหกรณ์นิคม ซอย 8 ก่อนจะถึงร้านอาหารซาวกั๊ด หน้าร้านมีป้ายเป็นรูปหัวกวางสีน้ำตาลน่ารัก ร้านมีขนาดเล็ก แต่มีโต๊ะนั่งทั้งในและหน้าร้าน หรือจะนั่งเดี่ยวแบบบาร์ก็ได้ เจ้าของร้านยิ้มแย้มแจ่มใส เป็นกันเอง เมนูที่ร้านมีหลากหลายนอกจากไอศกรีมโฮมเมดที่ตกแต่งได้อย่างเก๋ไก๋แล้ว ยังมีเครื่องดื่มเย็นๆ เมนูเรียกน้ำย่อยตระกูลชีส คราวนี้ผู้รีวิวเองขอเลือกทานไอศกรีมราสเบอรี่ช็อคโกแลตโทสต์ เปรี้ยวหวานตัดกันลงตัว อีกทั้งผลไม้ข้างเคียงอย่างกล้วยและแคนตาลูป อร่อยและอิ่ม โชคดีที่มิได้ทานข้าวมาก่อน